cyanic-selkie/wikianc huggingface dataset:
Ալիսիա Պենալբա
Կենսագրություն
1950-ական թվականների վերջերին դրվել են Ալիսիա Պենալբայի միջազգային ճանաչման հիմնաքարերը. 1959 թվականին նրան հրավիրել են մասնակցելու Կասսել քաղաքում անցկացված ժամանակակից արվեստի documenta 2 ցուցահանդեսին։ 1964 թվականին մասնակցել է այդ նույն քաղաքում անցկացված documenta 3 ցուցահանդեսին, իսկ մինչ այդ՝ 1961 թվականին մրցանակի էր արժանացել բրազիլական Սան Պաուլուի բիենալեում։ Եվ, ընդհանրապես, պետք է ասել, որ Ալիսիա Պենալբայի քանդակագործական աշխատանքները, որոնք, որպես կանոն, բնության արարումների բրոնզե աբստրակտ նմանակումներ են, ցուցադրվել են եվրոպական ու ամերիկյան հեղինակավոր բազում ցուցահանդեսներում, տեղադրվել խոշոր քաղաքների աչքի զարնող վայրերում, պատկերասրահներում, թանգարաններում, ինչպես, օրինակ, Le Grand Double-ը, որի 1962-1964 թվականների ստեղծված նմուշօրինակը տեղադրվել է Նիդերլանդների Կրյոլլեր-Մյուլլեր թանգարանում, իսկ 1972 թվականի հեղինակային կրկնօրինակը՝ ամերիկյան Միլուոկի քաղաքի MGIC երկնաքերի մոտ ։ She died in Paris in 1982. Ալիսիա Պենալբան մահացել է 69 տարեկան հասակում՝ 1982 թվականին, Փարիզում։
Արտաքին հղումներ
Կատեգորիա:Կին քանդակագործներ Կատեգորիա:Գրանդ Շոմեր ակադեմիայի շրջանավարտներ Կատեգորիա:20-րդ դարի նկարչուհիներ
Թեհրանի ժամանակակից արվեստի թանգարան
Թեհրանի ժամանակակից արվեստի թանգարան, ժամանակակից արվեստի թանգարան Թեհրանում, գտնվում է Պարկ Լալեում։ Համարվում է Իրանի ամենախոշոր թանգարաններից մեկը։ Թանգարանի հավաքածուն ներառում է ավելի քան 3000 ցուցանմուշներ, XIX—XX դարի եվրոպական և ամերիկյան արվեստի գործեր, փորագրություններ, լուսանկարներ, քանդակներ, ինչպես նաև` Իրանի ժամանակակից արվեստի ամենամեծ հավաքածուն։
Պատմություն
Թանգարանը հիմնադրել է Ֆարահ կայսրուհին 1977 թվականին ։ Նրա հավաքածուն համարվում է ամենամեծը և արժեքավորը, որտեղ ներառված են Եվրոպայի և Հյուսիսային Ամերիկայի ժամանակակից արվեստի գործեր ։ Թանգարանի շենքը կառուցել է պարսիկ ճարտարապետ Կամրին Դիբայը, ով նախագծի իրականացման համար օգտագործել է ավանդական պարսկական ճարտարապետության տարրեր։ Թանգարանը կառուցել են Լալե զբոսայգու հետ միաժամանակ, 1977 թվականին։ Շինարարական աշխատանքների ժամանակ օգտագործվել են այնպիսի նյութեր, որոնք համապատասխանում են տեղի կլիմային։ Շենքը ժամանակակից արվեստի նմուշ է։ Թանգարանային համալիրը բաղկացած է մի քանի շենքերից, որոնք կապված են միմյանց հետ ոչ մեծ փակ մուտքերով։ Թանգարանի տարածքի մեծ մասը գտնվում է հողի վրա։ Թանգարանի վերին մասը հիշեցնում է ավազաթմբեր անապատում ։ Թանգարանին մոտ գտնվող այգում կանգնեցված են Մաքս Էրնստայի, Ալբերտ Ջոկոմետի, Րենե Մագրիտայի, Հենրի Մուրայի և Պերվիզ Տանավոլի քանդակները։
Ցուցադրություն
Իրանական հեղափոխությունից հետո, 1979 թվականին, 20 տարի շարունակ թանգարանի հավաքածուն չի ցուցադրվել և պահվել է պահեստում։ Առաջին ցուցադրությունը, որտեղ ներկայացված էին Հոկնիի, Լիխտեյնշտայնի, Ռուշենբերգի և Ուրխոլայի աշխատանքները, կայացել է 1999 թվականին։ Այս պահին հավաքածուի արևմտյան մշակույթի մի քանի նկարներ թանգարանում ցուցադրվում են շաբաթը մեկ, սակայն պահպանողականության պատճառով իրանական կառավարությունը հավաքածուի մեծ մասն արգելել է ցուցադրել։ Ժամանակակից արևմտյան արվեստի ավելի արժեքավոր հավաքածուները թանգարանի համար ձեռք են բերվել Դեյվիդ Գելոուեմի և Դոննոյ Ստեյնի կողմից` Ֆարահ կայսրուհու հանձնարարությամբ ։ Թանգարանի գեղարվեստական ֆոնդերն ունեն 2,5 միլիարդ բրիտանական ֆունտի արժեք ։ Թանգարանում նաև ցուցադրվում են պարսիկ ժամանակակից նկարիչներ Տաբատայի, Սեպեխրիի և Մոասեսայի նկարները։
Ծանոթագրություններ
Կատեգորիա:Թեհրանի թանգարաններ Կատեգորիա:Ժամանակակից արվեստի թանգարաններ
Utopian Land
«Ուտոպիական երկիր» (Utopian Land), հունական Argo խմբի երգը, որով ներկայացրել են Հունաստանը Եվրատեսիլ 2016 երգի մրցույթում ։ Երգը կատարվել է հունարեն և անգլերեն լեզուներով, նաև Հյուսիսային Հունաստանի բարբառով, որը կոչվում է պոնտական հունարեն։ Երգը թողարկվել է 2016 թվականի մարտի 10-ին։
Խումբը ներկայացրել է Հունաստանը Եվրատեսիլի առաջին կիսաեզրափակիչում, որը կայացել է 2016 թվականի մայիսի 10-ին, բայց չի անցել ֆինալ, որն էլ կայացել է մայիսի 14-ին։
Ծանոթագրություններ
Կատեգորիա:Եվրատեսիլ 2016 երգի մրցույթի երգեր
Արաու
Արաու, նաև Աարաու (Aarau), քաղաք Շվեյցարիայի հյուսիսում, Աարա գետի վրա, Արգաու կանտոնի վարչական կենտրոնը ։ Գտնվում է ծովի մակարդակից 368 մ բարձրության վրա։ Մունիցիպալիտետի տարածքը կազմում է 894 հա, որից օգտագործվում է 491 հա-ն։ Арау
Բնակչություն
Բնակչության թվաքանակի դինամիկան այսպիսի տեսք ունի․ Բնակչության թիվը իր բարձրագույն կետին է հասել 1960 թվականին, որին հաջորդող տարիների ընթացքում նվազել է 8 %-ով։ Բնակչության 20,4 %-ը կազմում են օտարերկրացիները, որոնցից մոտավորապես մեկ երրորդը նախկին Հարավսլավիայից գաղթածներն են։ Բնակչության բողոքական մասը գնալով նվազել է՝ 2000 թվականին կազմելով բնակչության 43,5 %-ը։ Բնակչության  29,2 %-ը կաթոլիկ են,  4,8 %-ը՝ մուսուլմաններ, 3,2 % -ը՝ ուղղափառներ։
Պատմություն
Արաուի տարածքում հայտնաբերվել են նեոլիթյան դարաշրջանի արտեֆակտներ, բրոնզե դարի բնակավայրի ավերակներ, հռոմեական փայտե կամրջի մնացորդներ։ Քաղաքը կառուցվել է մոտավորապես 1240 թվականին։ Առաջին հիշատակությունը վերաբերում է 1256 թվականին, իսկ քաղաքային իրավունքներ նրան տրվել են 1283 թվականին։ Հաբսբուրգների իշխանության տակ է գտնվել մինչև 1415 թվականին նրա ավերվելը Բեռնի բնակիչների կողմից։ 1712 թվականին այստեղ հաշտություն է կնքվել՝ վերջ դնելով Տոգենբուրգյան պատերազմին։ 1798 թվականի մարտին քաղաքը զբաղեցվել է ֆրանսիական զորքերի կողմից և հայտարարվել Հելվետյան հանրապետության մայրաքաղաք՝ դառնալով միացյալ Շվեյցարիայի առաջին մայրաքաղաքը։ 1803 թվականին քաղաքը դարձել է ընդլայնված Արգաու կանտոնի մայրաքաղաքը։
Արտադրությունը ներառում է զանգակներ, մաթեմատիկական առարկաներ, քիմիական նյութեր, կոշիկներ և այլ ապրանքներ։ Արաուն հայտնի է իր արտադրած գործիքների, կտորների և զանգակների բարձր որակով ։
Ճարտարապետություն
Հին քաղաքն ունի քառակուսի ձևավորում՝ բաղկացած չորս մասից։ Քաղաքի յուրահատուկ բնութագիրն է՝ տների վերնաճակատների զարդարանքը, ինչի շնորհիվ Արաուն անվանում են «գեղեցիկ վերնաճակատների քաղաք»։ Աշտարակի ամրությունը 19-րդ դարի է, քաղաքային եկեղեցին՝ 1471-1478 թվականների, քաղաքապետարանի շենքը՝ 1515 թվականի, «Արդարադատության շատրվանը»՝ 1634 թվականի, Օբերերտուրմի ժամային աշտարակը՝ զարդարված կուբիստական ոճով արված «Մահվան պարը» որմնանկարով՝ 1966 թվականի։
Քաղաքային կառույց
Քաղաքային ժողովը ընտրում է բնակիչների կողմից 4 տարով և բաղկացած է 50 մարդուց։ Շրջանի մակարդակով ղեկավարման որոշ հարցեր լուծվում են ուղիղ ժողովրդավարության միջոցով։ Կան անհրաժեշտ և ոչ անհրաժեշտ, հանրաքվեի դրվող հարցեր, իսկ բնակչությունն ունի օրենսդրական նախաձեռնության իրավունք։
Սպորտ
Արաու ֆուտբոլային ակումբը խաղում է շվեդական բարձր լիգայում սկսած 1902 թվականից։ Նա երեք անգամ հաղթել է երկրի չեմպիոնատում (1912,1914,1993) և շահել է Շվեյցարիայի գավաթը(1985)։ Հանդբոլի «ТВ Сур» ակումբը երկու անգամ հաղթել է շվեցարական առաջնությունում։
Արտաքին հղումներ
Կատեգորիա:Արգաու քաղաք Կատեգորիա:Արաու Կատեգորիա:1240 թվականին հիմնադրված բնակավայրեր
Ջիբրալթարի ճակատամարտ (1621)
Ջիբրալթարի ճակատամարտ, ծովային ճակատամարտ, որը տեղի է ունեցել 1621 թվականի օգոստոսի 10-ին Ջիբրալթարի նեղուցում։
Ճակատամարտը ընթանում էր մի կողմից Ֆեդրիկե դե Տոլեդոյի գլխավորած Իսպանիայի նավատորիմի, իսկ մյուս կողմից Հոլանդական Օստ-Ինդիա ընկերության ծովակալ Վիլեմ դե Զուտայի ռազմածովային ուժերի միջև՝ Նիդերլանդական հեղափոխության ընթացքում։
Ավարտվել է իսպանացիների հաղթանակով։
Իսպանիայի և Հոլանդիայի Միացյալ Նահանգների միջև հաստատված քսանամյա հրադադարի լրանալուց հետո իսպանացիները որոշել են ծովից հարված հասցնել հոլանդական առևտրական նավերին, որոնք կայանված էին Միջերկրական ծովում։
Այդ իսկ պատճառով նրանք պատրաստվում էին ձևավորել հզոր և միացյալ նավատորմ՝ ծովակալ Մարտին դե Վալեսիլի, Խուան Ֆահարդոյի և Ֆրանսիսկո դե Ասևեդոյի հրամանատարությամբ։
Չորս օր անց Տոլադոն նկատում է հոլանդական ավելի քան 50 նավեր, որոնցից 20-ը եղել են զինված, իսկ մնացածը՝ առևտրային նպատակներով ստեղծված։
Տոլեդոն չվախենալով հոլանդացիների քանակական առավելությունից մարտի բռնվեց Նիդերլանդների ռազմական նավատորմի դեմ։
Նրա գլխավորած ուժերը կարողացան խորտակել հոլանդական 5 նավ և գրավել 2-ը։ Մնացած նավերը հոլանդական մարդասիրական օգնությամբ կարողացան դուրս գալ պայքարից և շարունակեցին ուղեկցել Միջերկրական ծովով ուղևորվող առևտրական նավերին։
Ջիբրալթարի ծովամարտի հաղթանակը Իսպանիայում ընդունվեց ցնծությամբ։
Ճակատամարտի մասնակից շատ սպաներ ստացան դրամական պարգևներ և տիտղոսներ, իսկ ծովակալ Ֆեդրիկե դե Տոլեդո ստացավ «Պորտուգալիայի թագավորության ազգային պատերազմի գեներալ-մայոր»-ի կոչում։
Ծանոթագրություններ
Կատեգորիա:Իսպանիայի ճակատամարտեր Կատեգորիա:Նիդերլանդների ճակատամարտեր Կատեգորիա:Նիդերլանդական հեղափոխություն Կատեգորիա:Նիդերլանդների ծովամարտեր
Կուբայի տնտեսություն
Կուբայի տնտեսություն, Կուբան հայտնագործվել է 1494 թվականին՝ Կոլումբոսի կողմից։ Հետագայում այն դարձել է իսպանական գաղութ։ Առաջին բիզնեսն այստեղ սիգարի արտադրությունն էր, ինչի շնորհիվ Կուբան դարձավ հայտնի ամբողջ աշխարհում։
Ընդհանուր բնութագիր
Նախքան Կուբայի հեղափոխությունը Կուբան ուներ մեկ բուսաբուծական տնտեսություն, որի ներքին շուկան նեղացվել էր։ Դրա բնակչությունը բնութագրվում էր խրոնիկական գործազրկությամբ և խորը աղքատությամբ։ Միացյալ Նահանգների մենաշնորհները, ինչպիսին էր BETHLEHEM STEEL Corporationand Speyer, ձեռք էր բերել վերահսկողություն Կուբայի ազգային ռեսուրսների վրա, ինչից նրանք ստանում էին հսկայական շահույթ։ Բանկերը և երկրի ողջ ֆինանսական համակարգը, ամբողջ էլեկտրաէներգիայի արտադրությունն ու արդյունաբերությունը գերակշռված էր ԱՄՆ կապիտալով։ ԱՄՆ մոնոպոլիաներին էր պատկանում Կուբայի լավագույն հողերի 25 տոկոսը և բոլոր գյուղացիական հողերի ավելի քան 80 տոկոսը զբաղվոած էին շաքարի աճեցմամբ և անասունների բուծմամբ զբաղվող latifundia կոչվող տնտեսություններով։ Երկրի ծխախոտային արտադրության և շաքարավազի 90 տոկոսը ուղարկվել է ԱՄՆ։ Մինչեւ հեղափոխությունը Կուբայի երեխաները չէին ընդգրկվում կրթական համակարգում։ Չկար գրեթե ոչ մի մեքենաշինական արդյունաբերության։ 1950 ին Կուբայում մեկ շնչի հաշվով նույն թվերն էին, ինչ Իտալիայում և անգամ ավելին՝ քան Ճապոնիայում։ Հեղափոխական ժամանակահատվածի ընթացքում Կուբան մեկն էր այն հատուկենտ զարգացող երկրներից, որը ապահովված էր արտաքին օգնությամբ։ Արտաքին օգնությունը սկսվեց վեց հիվանդանոցների կառուցմամբ Պերույում՝ վաղ 1970-ական թվականներին։ Արտաքին օգնությունն ընդլայնվեց 1970-ականներին։ Կուբացիները կառուցում էին բնակարանային, ճանապարհների, օդանավակայանների, դպրոցների եւ այլ օբյեկտների հարմարություններ Անգոլայում, Եթովպիայում, Լաոսում, Գվինեայում, Տանզանիայում եւ այլ երկրներում։ 1985 թվականին 35,000 կուբայացի աշխատողները օգնել են կառուցել ծրագրեր 20 ասիական, աֆրիկյան եւ լատինամերիկյան երկրներում։
Վերականգնում
Կատեգորիա:Տնտեսություն Կատեգորիա:Լատինական Ամերիկայի երկրների տնտեսություններ
Սուր հովարներ
«Սուր հովարներ» (Peaky Blinders), Անգլիայի Բիրմինգհեմ քաղաքի փողոցային խմբավորում, որը գործում էր 19-րդ դարի վերջում և Առաջին աշխարհամարտից հետո։ Խմբավորման առաջացման պատճառները Բրիտանիայի բանվոր դասակարգի տնտեսական վիճակի կտրուկ վատթարացումն ու զրկանքներն էին, իսկ խմբավորումը հիմնականում կազմված էր ցածր և միջին խավի երիտասարդներից։ Նրանք սոցիալական իշխանության հասել էին կողոպուտի, բռնության, շորթման, ապօրինի բուքմեյքերների և խաղադրույքների վերահսկման միջոցով։ Այս հանցախմբի անդամները ունեին անհատական ոճ, հիմնականում կրում էին իրենց ոճին բնորոշ բաճկոններ, կրծածալ վերարկուներ, կոճակներով ժիլետներ, մետաքսե շարֆեր, լայնափողք տաբատներ, կաշվե երկարաճիտ կոշիկներ և հովարով հարթ գլխարկներ։ Հանցախումբը խիստ կազմակերպված էր գործում իր սեփական հիերարխիայի համակարգերում։
Խմբավորման գերիշխանությունը կայանում էր նրանում, որ նրանք ծեծի էին ենթարկում մրցակիցներին, որոնց հետ նրանք պայքարում էին Բիրմինգհեմի և հարակից շրջանների տարածքների համար։ Նրանք գերիշխանությունը տևեց մոտ 20 տարի, մինչև 1910 թվականը, երբ մեկ այլ ավելի մեծ խմբավորում՝ «Բիրմինգհեմի տղաներ»-ը Բիլլի Քիմբերի գլխավորությամբ, հասավ նրանց։ Չնայած խմբավորումը 1920-ական թվականներին արդեն գոյություն չուներ, «Սուր հովարներ» անվանումը դարձավ Բիրմինգհեմի ցանկացած փողոցային խմբավորման հոմանիշական ժարգոն։
Ստուգաբանություն
«Սուր հովարներ» անվանումը բխում է խմբավորման անդամների գործելաոճից։ Նրանք միանգամյա օգտագործման ածելիի շեղբ էին ամրացնում իրենց գլխարկների հովարներին, որոնք էլ այնուհետև օգտագործում էին որպես զենք։ Այնուամենայնիվ, անվանման այս վարկածը ոչ հավաստի է, քանի որ Ջիլետ ընկերությունը առաջին անվտանգ փոխարինվող ածելի համակարգը Ամերիկա ներմուծել է 1903 թվականին, այնուհետև  1908 թվականից հետո է միայն բացվել առաջին ածելի արտադրող գործարանը Մեծ Բրիտանիայում ։ Բրիտանացի հեղինակ Ջոն Դուգլասը, Բիրմինգհեմից, իր «Զբոսանք ամառային արահետով» վեպում գրում էր, որ գլխարկները օգտագործվում էին որպես զենք ։ Խմբավորման անդամները իրենց գլխարկները, որոնց հովարներին ածելի էր ամրացված, քաշում էին իրենց թշնամիների գլխին և ենթադրաբար կուրացնում էին նրանց։ Այնուամենայնիվ, ըստ Բիրմինգհեմի համալսարանի Համայնքների պատմության ամբիոնի անգլերենի պրոֆեսոր Կառլ Չինի, այս տեսությունը առասպել է և այն ապացուցող հավաստի աղբյուրներ չկան ։
Բիրմինգհեմցի պատմաբան Կառլ Չինը կարծում է, որ անունն իրականում կապված է խմբավորման անդամների նորաձև և նրբագեղ հագուկապի հետ։ Նա ասում է, որ "peaky" բառը շատ տարածված է եղել այն ժամանակ և վերաբերվել է ցանկացած հովարով գլխարկի ։ Իսկ "blinder"-ը Բիրմինգհեմի ժարգոնային տերմինին է (մինչ օրս օգտագործվում է), որը օգտագործվում է համարձակ արտաքին տեսք ունեցող անձի կամ իր նկարագրելու համար ։ Այնուամենայնիվ բացատրությունը կարող է նաև կապված լինել հանցախմբի բնորոշ վարքագծի հետ. հայտնի է, որ նրանք մոտենում էին հետևից, գլխարկի հովարը քաշում էին զոհի դեմքին, որպեսզի տուժողը հետագայում չկարողանար նկարագրել իրեն թալանած անձանց ։
Պատմություն
Տնտեսական դժվարությունները Անգլիայում երիտասարդների շրջանում բռնությունների պատճառ դարձան ։ Աղքատ երիտասարդները գրպանահատությամբ էին զբաղվում և հաճախակի կողոպտում էին Բիրմինգհեմի ետնախորշերի փողոցներում քայլող տղամարդկանց։ Նրանք կողոպուտն իրականացնում էին հարձակման, ծեծի, դանակահարության և ձեռքերով խեղդամահ անելու միջոցով ։ Այս ենթամշակույթը ծագել էր դեռևս 1850-ական թվականներին, այն ժամանակ, երբ Բիրմինգհեմի փողոցներում լիքն էին խաղատները, իսկ երեխաները կոպիտ խաղեր էին խաղում։ Երբ ավելի բարձր խավի ճնշման ներքո ոստիկանությունը սկսեց խստորեն միջամտել այդ գործողություններին, երիտասարդները համախմբվեցին և հակահարված տվեցին, ինչի արդյունքում էլ հետագայում ձևավորվեցին ավազակախմբերը։ Այս խմբավորումները հաճախակի կռվում էին ոստիկանության հետ և հարձակվում էին անցորդների վրա ։ 1890-ականների ընթացքում երիտասարդական փողոցային խմբավորումների անդամները հիմնականում 12-ից 30 տարեկան տղամարդիկ էին ։ 1890-ականների վերջին, այդ խմբավորումները արդեն հիերարխիաներ էին դարձել ։
Այս երիտասարդական փողոցային խմբավորումներից ամենադաժանը «Սուր հովարներ»-ն էր։ Թերթի` «Դաժան սպանություն Փոքր Հիթում. Կոտրել են տղամարդու գանգը» (տպագրված Բիրմինգհեմ Փոստ հրատարակությունում 1890 թվականի մարտի 24-ին` երկուշաբթի) վերնագրից ենթադրելի է, որ այս խմբավորումը հիմնադրվել էր Փոքր Հիթում, հավանաբար Թոմաս Մաքլոու անունով մի տղամարդու կողմից ։ Այս հոդվածը «Սուր հովարներ» խմբավորման գոյության ամենավաղ ապացույցն է.
1890 թվականին` տղամարդու վրա հարձակումից հետ, որոշ գանգստերներ նամակ են ուղարկում տարբեր ազգային թերթերի՝ իրենց հայտարարելով այս հատուկ խմբի անդամ ։ Նրանց առաջին գործողությունները հիմնականում միտված էին Բիրմինգհեմի Փոքր Հիթ և Չեպսայդ համայնքներում նպաստավոր հողեր գրավելուն ։ Նրանց գլխավոր հակառակորդը «Չիփսայդ Սլոգերս» խմբավորումն էր, որը պայքարում էր նրանց դեմ՝ հողերին տիրանալու համար ։ «Չիփսայդ Սլոգերս» խմբավորումը կազմավորվել էր 1870-ական թվականներին և հայտնի էր փողոցային կռիվներով Բիրմինգհեմի ծայրահեղ աղքատ ետնախորշերի` Բորդեսլիի և Փոքր Հիթի շրջաններում։
Այնուամենայնիվ, խմբավորումը բռնություն էր կիրառում ոչ միայն անմեղ քաղաքացիական անձանց, այլ նաև իր հակառակորդ խմբավորումների և հաստատությունների վրա։ Բիրմինգհեմում պարբերաբար բռնկվում էին խմբակային պատերազմները մրցակից խմբավորումների միջև, ինչը հանգեցնում էր ծեծկռտուքների և կրակոցների ։ «Սուր հովարներ»-ը նաև կանխամտածված հարձակվում էր ոստիկանության աշխատակիցների վրա ։ 1897 թվականինին խմբավորման անդամները սպանեցին Ջորջ Սնայպին ու Չարլզ Ֆիլիպ Գանտերին ։ Հարյուրավորները վիրավորվեցին, իսկ ոմանք լքելցին զինված ուժերը բռնության պատճառով ։
Շուտով «Սուր հովարներ» անվանումը ընդհանուր տերմին դարձավ Բիրմինգհեմի փողոցային հանցագործ երիտասարդների համար ։ 1899 թվականին Չարլզ Ռաֆտեր անունով իռլանդացի ոստիկանապետը պայմանավորվեց Բիրմինգհեմում կիրառել տեղական օրենսդրությունը։ Այնուամենայնիվ, ոստիկանական համակարգում առկա կաշառակերությունը ժամանակի ընթացքում իջեցրեց նրա գործունեության արդյունավետությունը ։
Տխրահռչակ անդամներ
Հակառակ ժողովրդական համոզմունքի, «Սուր հովարներ» խմբավորման անդամների մեծ մասը միջին խավի ներկայացուցիչներ էին և աշխատանք ունեին ։ Խմբավորման ամենահզոր անդամը Կևին Մունի անվամբ հայտնի տղամարդ էր, ում իսկական անունը Թոմաս Գիլբերտ էր, բայց նա պարբերաբար փոխում էր իր ազգանունը։ Հենց նա էր խմբավորման կողմից շատ հողատարածքների առգրավման նախաձեռնողը։
Խմբավորման մյուս ականավոր անդամներն էին Դեյվիդ Թեյլորը, Էռնեստ Հայնեսը, Հարի Ֆոուլսը և Սթիվեն Մակնիքլը ։ Հարի Ֆոուլերը, ով հայտնի էր «Մանկադեմ Հարի» անվամբ, 1904 թվականի հոկտեմբերին 19 տարեկան հասակում ձերբակալվել է հեծանիվ գողանալու համար ։ Մաքնիքլը և Հայնեսը նույնպես ձերբակալվել են միևնույն ժամանակ՝ համապատասխանաբար հեծանիվ գողանալու և տուն ներխուժելու համար։ Նրանք իրենց կատարած հանցանքների համար կալանքի տակ մնացել են մեկ ամիս։ Արևմտյան Միդլանդի ոստիկանության գրառումները երեք ձերբակալվածներին բնութագրում էին որպես «լկտի ու լպիրշ երիտասարդներ, ովքեր հարբած խմբերով գաղտագողի մոտենում են անցորդներին, վիրավորում և կողոպտում են նրանց» ։ Թեյլորը ձերբակալվել է 13 տարեկանում ապօրինի հրազեն կրելու մեղադրանքով ։
Բանդայի շատ անդամներ Առաջին համաշխարհային պատերազմի վետերաններն էին։ Հենրի Լայթֆութը՝ առաջին մարդը, ով ճանաչվել է «Սուր հովարներ» խմբավորման անդամ, իր կյանքում երեք անգամ անդամագրվել է բրիտանական բանակին և 1916 թվականին մասնակցել է Սոմի ճակատամարտին ։ Խմբավորման ամենաերիտասարդ անդամներից մեկը՝ Հենրի Ֆուլերը, կենդանի վիճակում թաղված է եղել խրամատներում և պատերազմից հետո որոշ ժամանակ ոչ խոսել է, ոչ տեսել ։
Տխրահռչակ գանգստեր Բիլի Քիմբերը նույնպես «Սուր հովարներ» խմբավորման նախկին անդամ է եղել ։
Զենքեր և նորաձևություն
«Սուր հովարներ» խմբավորման անդամները օգտագործում էին տարբեր տեսակի զենքեր` գոտու ճարմանդներ, մետաղյա ծայրերով երկարաճիտ կոշիկներ, կրակխառնիչներ, ձեռնափայտեր և դանակներ ։ Ջորջ Իստվուդի դեպքում նրան ծեծի էին ենթարկել գոտիների ճարմանդներով։ 1900 թվականի հունիսին Պերսի Լանգրիջը դանակահարել էր ոստիկանականության աշխատակից Կոնստաբ Բարկերին ։ Իսկ արդեն 1905 թվականի սեպտեմբերին «Սուր հովարներ» խմբավորման անդամներից մեկը` Ուիլյամ Լեյսին, հրազենի միջոցով սպանել էր «Սամր Հիլլ» խմբավորման մի անդամի ։
Բանդայի անդամները հաճախ հագնում էին այնպիսի հագուստ, որը հազվադեպ հանդիպող ու անսովոր էր այդ ժամանակաշրջանի ժամանակակից խմբավորումների անդամների համար։ Գրեթե բոլոր անդամները կրում էին հովարով գլխարկներ և վերարկուներ։ «Սուր հովարներ»–ի անդամները հագնում էին կոստյումներ, սովորաբար լայնափողք տաբատների և կոճակով բաճկոնների հետ ։ Ետնախորշերի եղանակային պայմանների պատճառով խմբավորման անդամները ստիպված էին իրենց հանդերձանքին ավելացնել նաև կաշվե մետաղյա ծայրերով երկարաճիտ կոշիկներ։ Հարուստ անդամները կրում էին մետաքսե շարֆեր և հագուստից առանձնացված մետաղյա կոճակով օձիքներ։ Նրանց տարբերվող հագուստը հեշտությամբ ճանաչելի էր քաղաքի բնակիչների, ոստիկանության և հակառակորդ խմբավորման անդամների համար։ Խմբավորման անդամների կանայք, ընկերուհիներն ու սիրուհիները շքեղ կյանք էին վարում։ Թանկարժեք հագուստները, մարգարիտները, մետաքսները և գունագեղ շարֆերը սովորական բան էին նրանց համար ։
Անկում
Մոտ մեկ տասնամյակ քաղաքական վերահսկողությունից հետո նրանց աճող ազդեցությունը գրավեց մեկ այլ` ավելի մեծ խմբավորման՝ «Բիրմինգհեմի տղաներ»-ի ուշադրությունը։ «Սուր հովարներ» խմբավորման անդամների կողմից մրցարշավների ընդլայնումը «Բիրմինգհեմի Տղաներ» խմբավորման բռնի արձագանքի պատճառ դարձավ։ Խմբավորման անդամների ընտանիքները Բիրմինգհեմի կենտրոնից տեղափոխվեցին դեպի գյուղեր։ Ազատվելով «Սուր հովարներ» հանցավոր խմբավորման ազդեցությունից` «Սաբինի» խմբավորումը համատեղեց ուժերը «Բիրմինգհեմի Դղաներ» խմբավորուման հետ և 1930-ականներին ամրապնդեց քաղաքական վերահսկողությունը Կենտրոնական Անգլիայի վրա   ։
Այլ գործոններ` ինչպիսիք են կրթությունը, կարգապահությունն ու ոստիկանության ավելի կոպիտ դրսևորումն ու պատիժները, նույնպես նպաստեցին «Սուր հովարներ» խմբավորման ազդեցության նվազմանը, և մինչև 1920-ական թվականները նրանք արդեն պաշտոնապես գոյություն չունեին ։ Քանի որ «Սուր հովարներ» անվամբ հայտնի խմբավորումը թուլանում էր, նրանց անունն օգտագործվում էր որպես ընդհանուր տերմին՝ բռնի փողոցային երիտասարդությանը նկարագրելու համար ։ Խմբավորումների գործողությունները տևեցին 1890-ականներից մինչև 1930-ական թվականները ։
Ծանոթ մշակույթում
BBC–ի «Սուր հովարներ» հեռուստատեսային դրամատիկական սերիալի գլխավոր կերպարներին մարմնավորում են Կիլիան Մերֆին, Սեմ Նիլը և Հելեն ՄքՔրորին։ Ֆիլմի պրեմիերան կայացել է 2013-ի սեպտեմբերին։ Այն ներկայացնում է գեղարվեստական մի պատմություն, որում «Սուր հովարները» գերիշխանության համար պայքարում են «Բիրմինգհեմի Տղաներ»  և «Սաբինի» խմբավորումների հետ և հետևում են մի խմբավորման, որը հիմնվել է Առաջին աշխարհամարտից հետո Բիրմինգհեմի Փոքր Հիթի տարածքում։ Խմբավորումն ուներ տներ, որոնք տեղակայված էին Բիրմինգհեմում և շրջակայքում՝ Լոնգբրիջից մինչև Սաթթոն Քոլդֆիլդ ։ Սերիալի շատ հատվածներ նկարահանվել են Սև Երկրի Թանգարանի  տարածքում ։
Դանիական Վոլբիթ մետալ խմբի «Cheapside Sloggers» (2019) երգը «Սուր հովարներ» խմբավորման մասին է։
Շոն Փարքեր
Շոն Փարքեր (Sean Parker, ), ինտերնետ գործարար, հայտնի է որպես Napster, Plaxo, ինչպես նաև Ֆեյսբուքի համահիմնադիր ։ Անձնական ունեցվածքը կազմում է 2.1 միլիարդ դոլար, 2012 թվականին զբաղեցրել է 215-րդ տեղը ամենահարուստ մարդկանց ցանկում ըստ Forbes-ի ։
Կենսագրություն
Փարքերը սովորել է Վիրջինիա նահանգի Ֆերֆաքս շրջանի Օկտոն միջնակարգ դպրոցում երկու տարի, նախքան ներքին Ալկեևի դպրոց տեղափոխվելը 1996 թվականին ։
Երբ Շոնը եղել է 7 տարեկան, հայրը նրան սովորեցրել է ծրագրավորում։ 16 տարեկանում նա ձերբակալվել է հաքերության համար ։ Փարքերն այդ ժամանակ զբաղվում էր Fortune 500 ցանկի ընկերությունների կայքերը կոտրելով։ Սակայն մի գիշեր, երբ Շոնը կոտրում է հերթական կայքը, նրա հայրը բարկանում է և վերցնում ստեղնաշարը, ինչի պատճառով նա չի հասցնում դուրս գալ կայքից։ Հաղթելով Վիրջինիա նահանգի ինֆորմատիկայի օլիմպիադայում՝ նա օգնել է աշխատել որոնողական ռոբոտի վրա և հավաքագրել է Կենտրոնական հետախուզական վարչությունում ։ Միջնակարգ դպրոցի ավարտական դասարանում Փարքերը վաստակում էր տարեկան ավելի քան 80000 դոլար տարբեր նախագծերի շնորհիվ, ինչի շնորհիվ նա համոզում է ծնողներին թույլ տալ թողնել ուսումը քոլեջում և շարունակել կարիերան որպես գործարար ։
1999 թվականին Շոն Փարքելը ճանաչում է ձեռք բերել նրա շնորհիվ, որ Napster-ի ստեղծման գործում օգնել է իր երիտասարդ ընկերոջը՝ Շոն Ֆենինգին։ Napster-ը կայք է, որը նախատեսված է երաժշտական ֆայլերի փոխանակման համար։ Այդ ծառայությունը հեղաշրջում է կատարել երաժշտական արդյունաբերության մեջ ։
24 տարեկան հասակում Շոն Փարքերը Պալո Ալտոում հանդիպել է Մարկ Ցուկերբերգի հետ և հետագայում դարձել է նրա Facebook նախագծի նախագահը։ 2005 թվականին Շոնը հեռացվել է Facebook-ից, քանի որ մեղադրվել էր կոկաին պահելու համար։ 2012 թվականի օգոստոսի 15-ի դրությամբ՝ նա տիրապետում էր ընկերության բաժնետոմսերի 3,2 %-ին ։ 2010 թվականին Շոն Փարքերը հայտարարել է, որ պատրաստվում է 10000 դոլար նվիրաբերել Կալիֆոռնիայում մարիխուանայի օրինականացման շարժմանը ։
2013 թվականի մարտի 13-ին Շոնի Փարքերը ընդգրկվել է 10 ամենաերիտասարդ միլիարդատերի ցանկում ըստ Forbes-ի։ Նա զբաղեցնում է 9-րդ հորիզոնականը, իսկ նրա ունեցվածքը կազմում է 2 միլիարդ դոլար ։
Աշխատանքը Ֆեյսբուքում
Մարկ Ցուկերբերգի և Շոն Փարքերի հանդիպումից հետո Ֆեյսբուքն սկսում է արագ զարգանալ։ Շոնը դառնում է ընկերության նախագահ և սկսում համագործակցել ներդրողների հետ։ Փիթեր Տիլը դառնում է առաջին ներդրողը այդ սոցիալական ցանցում։ Այն բանից հետո, երբ Փարքերը մեղադրվել է կոկաին պահելու համար, նա հեռացել է ընկերությունից։ Շոն Փարքերը սոցիալական ցանցերում խմբեր ստեղծելու գաղափարի հեղինակն է և դրա իրականացման ղեկավարը։
Աշխատանքը Spotify-ում
Աշխատելով Founders Fund-ում՝ Շոն Փարքերը որոնում էր ստարտափ, որով կշարունակեր Napster-ի գաղափարի իրականացումը, սակայն արդեն օրինական ճանապարհով։ Մի երեկո ընկերը նրան ցույց է տվել Spotify նախագիծը, որը նախատեսված էր երգերի ու երգացանկերի հետ աշխատանքի օպտիմալացման համար։ Շոն Փարքերը նախագծում ներդրել է 15 միլիոն դոլար և դարձել է տնօրենների խորհրդի անդամ։ Facebook F8 վերջին նիստում որոշվել է սկսել համագործակցություն Facebook-ի և Spotify-ի միջև։ Մասնավորապես օգտատերերը կարող են Ֆեյսբուք ներբեռնել Spotify-ում ստեղծված երգացանկերը։
Ժողովրդական մշակույթ
Շոն Փարքերը ռեժիսոր Դևիդ Ֆինչերի «Սոցիալական ցանց» (2010) ֆիլմի կերպարներից մեկը, ինչի շնորհիվ նրանով լրջորեն հետաքրքրվել են լրագրողները։ Ֆիլմում Շոն Փարքերի դերը կատարել է Ջասթին Թիմբերլեյքը։ Հարցազրույցներին մեկում Փարքերը ֆիլմը բնութագրել է որպես ոչ ավելին, քան գեղարվեստական ստեղծագործություն, իսկ այն հարցին, թե իրականությանը համապատասխան են արդյոք թմրանյութերի օգտագործման և Victoria’s Secret-ի մոդելների հետ ժամադրությունների տեսարանները, Փարքերը պատասխանել է, թե իրեն չի հաջողվել այդպիսի բուռն կյանք ապրել ։
Արտաքին հղումներ
Կատեգորիա:Ամերիկացի գործարարներ Կատեգորիա:Ամերիկացի միլիարդատերեր Կատեգորիա:Ֆեյսբուք Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի ծրագրավորողներ
Էպոխա (ամսագիր)
«Էպոխա» («Эпоха»), Միխայիլ և Ֆեոդոր Դոստոևսկի եղբայների գրական-քաղաքական հանդեսը։ Լույս է տեսել 1864 - 1865 թվականներին՝ դառնալով «Վրեմյա» ամսագրի իրավահաջորդը։
Ստեղծման պատմություն
«Վրեմյա» ամսագրի փակվելուց հետո Դոստոևսկի եղբայրները փորձել են շարունակել հրատարակչական գործունեությունը։ 1864 թվականի հունվարին Մ. Դոստոևսկին այլ անվանումով նոր ամսագրի թողարկման թույլտվություն է ստանում։ Սակայն Ֆ. Մ. Դոստոևսկին պաշտոնապես չէր կարող լինել ոչ խմբագիր, ոչ հրատարակիչ՝ իշխանությունների կողմից հրատարակչական գործունեության արգելանքի պատճառով։ 1864 թվականի հունվար և փետրվար ամիսների առաջին երկու թողարկումները հրատարակվել են մարտ ամսին։ Առաջին համարներում տպագրվում է Ֆ. Դոստոևսկու «Գրառումներ բաժանորդագրությունից» վիպակի առաջին գլուխները։ Չնայած Ֆ. Դոստոևսկու սպասումներին՝ «Էպոխա»-ն «Վրեմյա» ամսագրի հետևորդների մոտ հաջողություն չգրանցեց։ Դոստոևսկու կնոջ՝ Մարիա Դոստոևսկայայի, եղբոր՝ Միխայիլ Դոստոևսկիի և ամսագրի աշխատակցի մահը, ապա նաև ֆինանսական և կազմակերպաչական աշխատանքները ամսագրի փակման պատճառ են դառնում։ «Էպոխա»-ի վերջին համարը լույս է տեսնում 1865 թվականի փետրվարին։
Խմբագրության քաղաքականությունը
Ամսագրի խմբագրական կազմում էին Միխայիլ և Ֆյոդոր Դոստոևսկիները, Ապոլլոն Գրիգորևը, և Նիկոլայ Ստրախովը։ Մ. Դոստոևսկու մահից հետո «Էպոխա»-ի 1864 թվականի 6-րդ համարում հրատարակիչ-խմագրի կազմում նշվում էր Մ. Դոստոևսկու ընտանիքի անունը, իսկ ամսագրի պաշտոնական խմբագիր նշանակվեց Ա.Պորեցկին ։ «Էպոխա»-ն շարունակեց «Վրեմյա» ամսագրի ուղղությունը։ Հանդեսը կատաղի բանավեճ էր վարում Սովրեմեննիկ (ամսագիր)-ի դեմ։ Դոստոևսկագետ Դավիթ Մաղարշակը նշել է, որ Դոստոևսկին «Էպոխա» ամսագրում երբեք չի կասկածել արմատականներին մարտահրավեր նետելու հարցում, այսինքն՝ նիհիլիստներին, և հատկապես գրական-քննադատներին, ովքեր հավաքվեցին «Սովրեմեննիկ»-ի շուրջ Խորհրդային ժամանակների պաշտոնական քննադատությունը ամսագիրը գնահատել է որպես ռեակցիոն։
Աշխատակիցներ և հրապարակումներ
Ընդհանուր առմամբ՝ «Բաժանորդագրությունից գրություններ» վիպակը զբաղեցրել է ամսագրի առաջին չորս համարները։ Ֆ. Դոստոևսկու «Կոկորդիլոսը» լույ է տեսել ամսագրի վերջին համարում՝ 1865 թվականի փետրվարին։ Ժամանակակիցները կարծում են, որ «Կոկորդիլոսը» չար նամակ էր Նիկոլայ Չեռնիշևսկու դեմ։ «Էպոխա»-ում հրատարավել են ռուս հայտնի գրողներից բազում գործեր՝ Իվան Տուրգենևից, Ապոլոն Մայկովիից, Յակով Պոլոնսկուց։
Գրականություն
Կատեգորիա:Ամսագրեր ըստ երկրի Կատեգորիա:Ամսագրեր ըստ լեզվի
Ֆաբիան Ռուիս
Ֆաբիան Ռուիս (Fabián Ruiz, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Իսպանիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Ռեալ Բետիս
Ռուիսը Բետիսի ակադեմիայի սան է։ Իր պրոֆեսիոնալ դեբյուտը նշեց 2014 թվականի դեկտեմբերի 13-ին՝ Լուգոյի դեմ խաղում ։ 2014-15 մրցաշրջանում նա Բետիսի առաջին թիմի կազմում անցկացրեց 6 հանդիպում ՝ օգնելով իր թիմին հաղթել Սեգունդա Դիվիզիոնը և տեղափոխվել Լա Լիգա ։ Իր առաջին հանդիպումը Լա Լիգայում անցկացրեց 2015 թվականի օգոստոսի 23-ին՝ Վիլյառեալի դեմ խաղում ։ 2016 թվականի հունվարի 24-ին Ռուիսը գոլային փոխանցում տվեց Ռեալ Մադրիդի դեմ խաղում, իսկ հանդիպումը ավարտվեց 1-1 հաշվով ։
2017-18 մրցաշրջանում Ռուիսը վերադարձավ Բետիս։ Իր առաջին գոլը Լա Լիգայում խփեց 2017 թվականի սեպտեմբերի 25-ին՝ Լևանտեի դեմ խաղում ։ Հոկտեմբերի 1-ին՝ Ռեալ Սոսիեդադի դեմ խաղում իսպանացին տվեց 2 գոլային փոխանցում, իսկ հանդիպումն ավարտվեց 4-4 հաշվով ։ 2018 թվականի հունվարի 31-ին Ռուիսը երկարաձգեց իր պայմանագիրը ակումբի հետ մինչև 2023 թվականը ։ Փետրվարի 3-ին նա 2 գոլային փոխանցում տվեց Վիլյառեալի դեմ խաղում՝ օգնելով իր թիմին հաղթել 2-1 հաշվով ։ Բետիսի առաջին թիմի կազմում Ռուիսը անցկացրեց 59 հանդիպում՝ դառնալով 3 գոլի և 7 գոլային փոխանցման հեղինակ։
Նապոլի
2018 թվականի հուլիսի 5-ին Ռուիսը 5 տարվա պայմանագիր կնքեց Նապոլիի հետ  ։ Ակումբը նրա համար վճարեց 30 միլիոն եվրո  ։ Իր դեբյուտը նշեց սեպտեմբերի 18-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Ցրվենա Զվեզդայի դեմ խաղում ։ Առաջին հանդիպումը Սերիա A-ոմ Ռուիսը անցկացրեց սեպտեմբերի 26-ին՝ Պարմայի դեմ խաղում ։ Իր առաջին գոլը Նապոլիի կազմում խփեց հոկտեմբերի 20-ին՝ Ուդինեզեի դեմ խաղում ։ Դեկտեմբերի 3-ին իսպանացին գոլ խփեց Ատալանտայի դեմ խաղում՝ օգնելով իր թիմին հաղթել 2-1 հաշվով  ։ 2019 թվականի հունվարի 26-ին Ռուիսը հեռացվեց խաղադաշտից Միլանի դեմ խաղում՝ ստանալով երկրորդ դեղին քարտը հանդիպման 90-րդ րոպեին  ։ Իր առաջին գոլը եվրոպական առաջնություններում խփեց մարտի 7-ին՝ Եվրոպայի Լիգայի 1/8 եզրափակչի Ռեդ Բուլ Զալցբուրգի դեմ խաղում  ։ Մայիսի 19-ին իսպանացին 2 գոլի և գոլային փոխանցման հեղինակ դարձավ Ինտեր Միլանի դեմ խաղում  ։ 2018-19 մրցաշրջանում Ռուիսը անցկացրեց 40 հանդիպում՝ դառնալով 7 գոլի և 3 գոլային փոխանցման հեղինակ ։
Միջազգային կարիերա
Ռուիսը հանդես է եկել Իսպանիայի մինչև 19 և մինչև 21 տարեկանների երիտասարդական հավաքականներում։ Իր դեբյուտը Մ21 հավաքականի կազմում նշեց 2017 թվականի հոկտեմբերի 10-ին՝ Սլովակիայի դեմ խաղում ։ 2019 թվականին Ռուիսը մասնակցեց Եվրոպայի Մ21 առաջնությանը ՝ խաղադաշտ դուրս գալով թիմի բոլոր 5 խաղերում և դառնալով 2 գոլի ու 2 գոլային փոխանցման հեղինակ ։ Իսպանիան հաղթեց մրցաշարը ՝ եզրափակչում 2-1 հաշվով պարտության մատնելով Գերմանիային, իսկ Ռուիսը ճանաչվեց առաջնության լավագույն ֆուտբոլիստ և ընդգրկվեց խորհրդանշական հավաքականում  ։
Իսպանիայի ազգային հավաքական Ռուիսը առաջին անգամ հրավիրվեց 2019 թվականի մայիսի 17-ին՝ Ֆարերյան կղզիների և Շվեդիայի դեմ խաղերի համար   ։ Իր դեբյուտը ազգային հավաքականում նշեց հունիսի 7-ին՝ փոխարինելով Իսկոյին Ֆարերյան կղզիների դեմ խաղում  ։ Իր առաջին գոլը Իսպանիայի կազմում խփեց նոյեմբերի 18-ին՝ Ռումինիայի դեմ խաղում  ։
Ակումբային վիճակագրություն
2020 թվականի հունվարի 19-ի դրությամբ
Միջազգային վիճակագրություն
2020 թվականի հունվարի 19-ի դրությամբ
Ակումբային
Բետիս
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Բետիսի ֆուտբոլիստներ Կատեգորիա:Էլչեի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Օգուվե
Օգուվե (Ogowe), գետ Գաբոնում և Կոնգոյի Հանրապետությունում:
Աշխարհագրական դիրքը
Օգուվեն Արևմտյան Աֆրիկայի ամենամեծ գետերից է: Երկարությունը ավելի քան 1200 կմ, իսկ լողավազանը ընդգրկում է 223.856 կմ² Գաբոնի, Կոնգոյի, Հասարակածային Գվինեայի և Կամերունի տարածքում, որից 73 % ընկնում է Գաբոնին: Գետը սկիզբ է առնում Կենգուեից՝ Կոնգոյի Հանրապետության հյուսիսարևելյան մասում գտնվող Բատեկե հարթավայրից: Բումանգո քաղաքի մերձակայքում գետը հատում է Կոնգոյի Հանրապետության և Գաբոնի սահմանը և հոսում գաբոնյան մի քանի գավառներով, որոնք անվանվել են գետի անունով: Այս տարածքում Մուլոնգոի վրա են գտնվում Պուբարա ջրվեժները: Գետը նավարկելի է Նջոլե քաղաքից դեպի հարավ, մինչև Գվինեական ծոցի հարավային մասում գտնվող Պորտ-Ժենտիլ քաղաքը: XIX դարի 70-ական թվականներին Եվրոպացի Պիետրո Պաոլո Սավորնյան դի Բրացան առաջին անգամ ուսումնասիրեց Օգուվե գետը:
Սամիրա Ուիլի
Սամիրա Ուեյլին (Samira Wiley, ), ամերիկացի դերասանուհի և մոդել, ով առավել հայտնի է Վաշինգթոնի Netflix ընկերության արտադրության, , Orange Is the New Black., , ֆիլմից։
Վաղ կյանքը
Ուեյլին  մեծացել է Վաշինգտոնում  : Ավարտել է  Վիրջինիայի Burgundy Farm Country Day School դպրոցը  : Նրա ծնողները, Քրիստինա և Դենիս  ՈՒեյլիները,  Ապրում են Շվեդիայում և Պակտի Մկրտիչ Եկեղեցու ուխտավորներ են։  ՈՒնի երկու հարազատ եղբայր :
Ծանոթագրություններ
Կատեգորիա:Չվավերացված պնդումներով հոդվածներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դերասանուհիներ
Dead Man's Bones
Dead Man's Bones, ռոքային զույգ՝ կազմված դերասան Ռայան Գոսլինգից և նրա ընկեր Զակ Շելդսից։ Նրանց առաջին ալբոմը՝ Dead Man's Bones-ը թողարկվել է 2009 թվականի հոկտեմբերի 6-ին ANTI- Records-ի կողմից։ Ողջ ալբոմը Սիլվերլեյք Կոնսերվատորիայի Մանկական երգչախմբի հետ համագործակցություն է սկսած Red Hot Chili Peppers-ի բասիստ Ֆլիից, Լոս Անջելես, Կալիֆորնիա ։ Գոսլինգը հանդես է գալիս «Բեյբի Գուս» կեղծանունով։
Նախապատմություն ու զարգացում
Երբ 2005 թվականին Շելդսը և Գոսլինգը հանդիպեցին նրանք հայտնաբերեցին, որ երկուսն էլ Դիսնեյլենդի՝ Ուրվականներով տուն ատրակցիոնի սիրահարներ են։ Զակը երեխայի պես տարված էր ուրվականներով, այդպիսով նրան թերապիա նշանակեցին, իսկ Գոսլինգի ծնողները տեղափոխվեցին նրա հայրական տնից, որովհետև նրանք հավատում էին, որ այն հետապնդվում է ուրվականներով։ Նրանցից ոչ մեկը չէր զարգացրել իր հետաքրքրությունը գերեզմանաբակերի կամ ինչ-որ մահացու բանի նկատմամբ և նրանք որոշեցին գրել սիրո պատմություններ ուրվականների և հրեշների մասին։
Ձայնագրությունում զույգը նախընտրեց նվագել բոլոր գործիքներով, անգամ նվագել այնպիսի գործիքների վրա, որոնց վրա մինչ այդ չէին նվագել։ Ձայնագրման ընթացքում նրանք նույնիսկ իրենց համար կանոններ ստեղծեցին, ինչպիսիք են չսեղմել շավիղը, և փորձել 3 անգամից ավել ոչ մի երգ չփորձել, թողնելով, որպեսզի ամեն մի թերություն ընդգծի երաժշտության ուժը ։ 2008 թվականի դեկտեմբերի 25-ին, Dead Man's Bones-ը թողարկել է «In the Room Where You Sleep » երաժշտական տեսահոլովակը և անվճար ներբեռնելի դարձրել այն։ 2009 թվականի ապրիլի 4-ին, խումբը թողարկեց մեկ այլ տեսահոլովակ իրենց «Name in Stone» երգի համար՝  MySpace-ում և ՅուԹյուբում։ Ինքնակոչ մեկնարկային ալբոմում մասնակցում էին Սիլվերլեյք Երաժշտական Կոնսերվատորիայի մանկական երգչախմբի անդամները և թողարկվել է 2009 թվականի հոկտեմբերի 6-ին ANTI- Records-ով և առաջնորդված Իմա Ռոբոթսի կիթառահար Թիմ Անդերսենի կողմից ։ Գոսլինգն ու Շելդսը նաև շրջագայություն են ունեցել Միացյալ Նահանգներում աշնանը՝ Հելոուին 2009 տեղական երգչախմբով և տաղանդների շոուով ։ Ամեն մանկական երգչախումբ նման էր Սիլվերլեյք Կոնսերվատորիայի մանկական երգչախմբին, ում հետ նրանք ձայնագրեցին ալբոմ ։ 2010 թվականին նրանք թողարկեցին երկու այլ տեսահոլովակներ՝ «Dead Hearts» և «Pa Pa Power» երգերի համար։
Գոսլինգի օգուտը մանկական երգչախմբից դիտվել է որպես ոգեշնչանք, որպեսզի բլաք-դես-մետալ խումբը Behemoth-ի նման մի բան անեն իրենց 2018 թվականի I Love You At Your Darkest ալբոմում։
2013 թվականի ֆրանսիական Age of Panic մի վերջնամասում Dead Man's Bones-ի «Lose Your Soul» երգն է նվագվում ։ Իսկ «In the Room Where You Sleep» երգն ընդգրկվեց «Անեծքը» (2013) ֆիլմի սաունդթրեքում ։
Խմբի անդամներ
Ռայան Գոսլինգ - երգեցողություն, դաշնամուր, կիթառ, բաս կիթառ (2008 - ներկա)
Զակ Շելդս - երգեցողություն, հարվածային գործիք, թմբուկ, կիթառ (2008 - ներկա)
Արտաքին հղումներ
Կատեգորիա:Indie rock musical groups from California Կատեգորիա:Musical groups from Los Angeles Կատեգորիա:Musical groups established in 2007 Կատեգորիա:American musical duos Կատեգորիա:Folk rock groups from California
Մեռածներին հարություն տալով
«Մեռածներին հարություն տալով» (Bringing Out the Dead), ռեժիսոր Մարտին Սկորսեզեի կինոֆիլմը, որի գլխավոր դերերում Նիկոլաս Քեյջը և Փաթրիշա Արքեթն են։ Պրեմիերան ԱՄՆ-ում կայացել է 1999 թվականի հոկտեմբերի 22-ին։ Ֆիլմը ստացել է հիմնականում դրական արձագանքներ։
Սյուժե
Սյուժեի հիմքում ամերիկյան շտապ օգնությունում աշխատող պարամեդիկ Ֆրենս Փիրսի (Նիկոլաս Քեյջ) կյանքի 48 ժամն է։ Նա նյարդային խանգարման եզրին է։ Բժիշկ Փիրսին հետապնդում են այն մարդկանց ուրվականները, որոնց նա չի կարողացել փրկել։ Նա պատրաստ է ամեն ինչի, որպեսզի վերջ տա այդ վիճակին․ փորձում է այնպես անել, որ իրեն աշխատանքից ազատեն, հիվանդ է ձևանում, փորձում է հետաձգել տուժածներին այցելելը, որոնց, ըստ իրեն, ոչնչով չի կարող օգնել։ Թողություն ստանալու միակ հույսը Մերին է (Փաթրիշա Արքեթ)՝ մի մարդու դուստր, որը մահանում է ինֆարկտից։ Մերին նախկինում կոնֆլիկտների մեջ էր հոր հետ, սակայն հիմա ամեն ինչ կանի, որ նա ողջ մնա, և ինքն էլ մեղքերի քավման կարիք ունի։
Վարձույթ
Ֆիլմը ձախողվեց կինովարձույթում՝ հավաքելով 16 797 191 $ (ֆիլմի բյուջեն 55 մլն $ էր) ։ Սակայն կինոքննադատներին ֆիլմը դուրս եկավ։ Rotten Tomatoes կայքում կարծիքներից 71 %-ը դրական էին. Metacritic կայքում ֆիլմն ստացել է 100-ից 70 բալ՝ հիմնված 34 ակնարկների վրա ։
Արտաքին հղումներ
Կատեգորիա:1999 ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ուրվականների մասին Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Նյու Յորքում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Touchstone Pictures ֆիլմեր Կատեգորիա:Մարտին Սկորսեզեի ֆիլմեր Կատեգորիա:Ամերիկյան սարսափ ֆիլմեր Կատեգորիա:Ֆիլմեր անկանոն երևույթների մասին Կատեգորիա:Ամերիկյան կատակերգական դրամա ֆիլմեր Կատեգորիա:Գրական ստեղծագործությունների էկրանավորումներ
Ցիցիլիա Բրուտյան
Ցիցիլիա Գևորգի Բրուտյան, հայ երաժշտագետ։ ՀԽՍՀ արվեստի վաստակավոր գործիչ (1967):
Գեղանկարիչ Գևորգ Բրուտյանի դուստրը։
Կենսագրություն
Ցիցիլիա Բրուտյանը ծնվել է 1920 թվականի սեպտեմբերի 24-ին, Թիֆլիսում։ 1942 թվականին ավարտել է Երևանի Կոմիտասի անվան պետական կոնսերվատորիայի պատմատեսական ֆակուլտետը, 1951 թվականին՝ Մոսկվայի կոնսերվատորիայի ասպիրանտուրան (ղեկավար՝ Վ. Բելյաև, Յ. Կելդիշ)։ 1938-1942 թվականներին երաժշտություն և հարմոնիա է դասավանդել Երևանի դպրոցներում, 1942-1944 թվականներին՝ Երևանի երաժշտական ուսումնարանում։ 1952 թվականին ստացել է արվեստագիտության թեկնածուի գիտական աստիճան։ 1952-1957 թվականներին եղել է Հայաստանի ռադիոյի երաժշտական հաղորդումների պատասխանատու խմբագիրը։ 1958-1981 թվականներին եղել է Երևանի Խ. Աբովյանի անվան մանկավարժական ինստիտուտի երաժշտության ամբիոնի վարիչ (1978 թվականից՝ պրոֆեսոր)։ 1967 թվականին արժանացել է Հայաստանի արվեստի վաստակավոր գործչի կոչման։ Հեղինակ է՝ «Շարա Տալյան» (Ա. Անասյանի հետ, 1956), «Արամ Տեր-Հովհաննիսյան» (1962), «Հայրենաբաղձ հնչյուններ» (1962, 1964), «Սփյուռքի հայ երաժիշտները» (1968), «Կոմիտաս» (1969), «Արուս Բաբալյան (1979), «Սփյուռքահայ երաժշտական մշակույթը» (1982), «Հայ երաժշտական մշակոյթի աշխարհասփիւռ ընձիւղները (1996) գրքերի   ։
Ցիցիլիա Բրուտյանը մահացել է 2000 թվականի մարտի 21-ին, Երևանում։
Ծանոթագրություններ
Կատեգորիա:Հայ երաժշտագետներ
Մկրտիչ Գինոսյան
Մկրտիչ Գինոսյան ․ հայ օրթոպեդ-ինժեներ, ՀՀ գլխավոր օրթոպեդ-ինժեներ։
Կենսագրություն
Ծնվել է 1961 թվականի օգոստոսի 13-ին ։ «Ինտերօրթո» ՍՊԸ-ի տեխնիկական ղեկավար ։ Մահացել է 2020 թվականի մայիսի 6-ի առավոտյան, իր աշխատավայրում ։
Ծանոթագրություններ
Կատեգորիա:Հայ բժիշկներ Կատեգորիա:Հայ օրթոպեդներ
Կոնֆոլան (շրջան)
Կոնֆոլան (Confolens), շրջան (Arrondissement) Ֆրանսիայում, գտնվում է Պուատու Շարանտա երկրամասում։ Շրջանի դեպարտամենտ՝ Շարանտ։ Սուպերֆեկտուրա՝ Կոնֆոլան։ Շրջանի բնակչությունը 2009 թվականին կազմել է 65 088 մարդ։ Բնակչության խտությունը կազմում է 29 մարդ/կմ²։ Շրջանի տարածքը կազմում է 2268 կմ²։
Ծանոթագրություններ
Կատեգորիա:Ֆրանսիայի շրջաններ
Դորովատիցա
Դորովատիցա (Дороватица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Միխալիցա գետի ձախ ափում՝ 2 կմ հեռավորության վրա։ Գետի երկարությունը 12 կմ է։ Ակունքը գտնվում է ճահճուտներում, 8 կմ հյուսիս-արևելք Փոքր Դվոր գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Green Light
«Green Light», նորզելանդացի երգչուհի Լորդի երկրորդ Melodrama ալբոմի սինգլ, որը թողարկվել է 2017 թվականի մարտի 2-ին «Universal Music Group» լեյբլի կողմից։
Ստեղծման պատմություն
Լորդը հայտարարել է սինգլի և նրա տեսահոլովակի թողարկումը իր թվիթերյան էջում 2017 թվականի մարտի 2-ին   ։
Կոմերցիոն հաջողությունը։
2017 թվականի մարտին «Green Light» երգը դեբյուտացվել է № 100 տեղով, իսկ մի շաբաթից դարձավ № 19 Billboard Hot 100-ում  ։
Երաժշտական տեսահոլովակ
«Green Light» երգի տեսահոլովակը նկարահանել է Գրանթ Սինգերը (Grant Singer), նկարահանումները կատարվել են Լոս Անջելեսում։ Երաժշտական տեսահոլովակը թողարկվել է 2017 թվականի մարտի 2-ին ։ Այնտեղ Լորդը կարճ վարդագույն շրջազգեստով և սպորտային կոշիկներով պարում է, երգում փողոցում, տաքսիում և մեքենայի տանիքին։ Հոլովակը հավաքել է ավելի քան 70 000 000 (Յոթանասուն միլիոն) դիտումներ ։
Կենդանի կատարում
Լորդը կատարեց այդ երգը Saturday Night Live հեռուստաշոույում 2017 թվականի մարտի 11-ին ։ Նա նաև կատարեց երգը Coachella Valley Music Festival երաժշտական փառատոնում և 2017 Billboard Music Awards մրցանակաբաշխությունում, 2017 թվականի մասիսի 21-ին Լաս-Վեգասում ։ 2017 թվականի հունիսի 23-ին Լորդը առաջին անգամ հանրահայտ Գլասթոնբերի երաժշտական փառատոնում (Մեծ Բրիտանիա), որը համարվում է բրիտանական երաժշտական տարվա ամենակարևոր իրադարձություններից մեկը ։
Քննադատների կարծիքները
Երգը ստացել է դրական մեկնաբանություններ Billboard, Entertainment Weekly , Forbes , NME , Pitchfork , Stereogum , USA Today -ից և այլ երաժշտական քննադատներից և համացանցային հրատարակչություններից։
Արտաքին հղումներ
Կատեգորիա:Երգեր այբբենական կարգով Կատեգորիա:Դանս-փոփ երգեր
Էմանուել Մուսկատ
Էմանուել «Մեննի» Մուսկատ (Emmanuel "Manny" Muscat, ), մալթական ֆուտբոլիստ, ավստրալիական ծագումով, խաղացողի ակումբ՝ «Մելբուրն Սիթի»։ Գործողություններ աջ պաշտպանի և պաշտպան կիսապաշտպանի դիրքերում։
Ակումբ
Նա մեծացել է Մելբուրնի արվարձանում՝ Վեսթ Սանշայն քաղաքում։ Պրոֆեսիոնալ կարիերան սկսել է 2003 թվականին տեղական «Սանշայն Ջորջ Կրոսս» ֆուտբոլային ակումբի կազմում։ 2007 թվականին տեղափոխվել է այլ մելբուրական «Գրին Գալլի» ֆուտբոլային ակումբ։
2008 թվականի օգոստոսին տեղափոխվել է «Վելլինգտոն Ֆենիքս» ֆուտբոլային ակումբ, սկզբում կարճաժամկետ պայմանագրով, որպես փոխարինող տուժած Վինս Լիին ։ Հետագայում ակումբի հետ կնքվեց մշտական պայմանագիր։
Նորամուտային մրցաշրջանում անց է կացրել 26 խաղ առաջնությունում։ 2009 թվականի հոկտեմբերին երկարաձգվել է պայմանագիրը ակումբի հետ երեք տարով։
2012 թվականի հունվարի 20-ին խփել է իր առաջին գոլը Վելինգտոնի կազմում «Նյուկասլ Ջեթս» ֆուտբոլային ակումբի դարպասին ։ Հունվարի 23-ին երկարաձգվել է պայմանագիրը ակումբի հետ, մերժելով «Մելբուրն Վիկտորիա» և «Մելբուրն Հարթ» ֆուտբոլային ակումբների հրավերները։
2016 թվականի մարտի 3-ին հայտարարել է Մելբուրն Սիթի տեղափոխվելու մասին ՝ ակումբի հետ կնքելով երկամյա պայմանագիր ։
Թիմային
2009 թվականի մայիսի 11-ին նրան կանչեցին Մալթայի ազգային հավաքական Չեխիայի հետ ընկերական խաղի և 2010 թվականի Աշխարհի գավաթի խաղարկության ընտրական փուլի Շվեդիայի դեմ խաղին։ Չեխիայի հետ խաղում կատարել է իր նորամուտը թիմի հիմնական կազմում։
Արտաքին հղումներ
Կատեգորիա:Մալթայի ֆուտբոլի ազգային հավաքական Կատեգորիա:Ֆուտբոլի պաշտպաններ
Amsterdam (երգ)
Amsterdam, Ժակ Բրելի երգը, որը առաջին անգամ կատարվել է 1964 թվականին։
Պատմություն
Բրելի ամենահայտնի ստեղծագործություններից մեկը, որը իր հայտնիությամբ զիջում է միայն Ne me quitte pas երգին։ Գրվել է հնամյա անգլիական Greensleeves երգի մոտիվների հիման վրա՝ «բրելյան կրեշչենդոյին» հատուկ անփոփոխ տեմպով ։ Առաջին անգամ երգը կատարվել է «Օլիմպիա» համերգի ժամանակ 1964 թվականի հոկտեմբերի 16-ին, որտեղ հանդիսատեսը մեծ սիրով է ընդունել երգը՝ շարունակական ծափահարություններով ճանապարհելով երգչին։ Պասկալ Սևրանի կարծիքով՝ այդ ստեղծագործության ներկայացման երեկոն «Օլիմպիայի» պատմության ամենախոշոր իրադարձություններից մեկն էր ։
1964 թվականի հոկտեմբերի 21-ին հրապարակվել է Olympia 1964 համերգային ձայնասկավառակի կազմում։ Ստուդիական ձայնագրություն չի կատարվել, և հանրահայտ կարծիք է այն, որ ինքը հեղինակը, իբր, չի սիրել այս ստեղծագործությունը։ Նման կարծիքը հիմնված է այն փաստի վրա, որ Բրելը սկզբնապես որոշել էր կատարել Amsterdam երգը համերգի ամենասկզբում՝ հավանաբար չհաշվարկելով լսարանի մոտ ունեցած հաջողությունը, սակայն փորձին ներկա գտնվող հանդիսատեսի արձագանքը ստիպել է նրան փոխել իր կարծիքը։
Համերգի հեռարձակումը Europe 1 ռադիոկայանով ևս նպաստել է երգի ֆենոմենալ հաջողությանը։ Բրելը սովորաբար իր ստեղծագործությունները մի համերգի ժամանակ երկրորդ անգամ չէր կատարում, և երկու բացառություններից մեկը, ինչպես պատմում էր իրեն նվագակցող Ժան Կորտին, արվել էր հենց այդ երգի համար՝ հանդիսատեսի խնդրանքով 1965 թվականին Մոսկվայում։
Amsterdam երգը մինչ օրս հաճախ կատարվում է տարբեր երաժիշտների կողմից տարբեր լեզուներով։ Երգի անգլերեն թարգմանությունն արել է Մորտ Շումանը, և առաջին անգլալեզու տարբերակը ձայնագրել է Սքոթ Ուոքերը 1967 թվականին։ Առավել հայտնի տարբերակը պատկանում է Դևիդ Բոուիին (1973) ։
Մերլիոն
Մերլիոն (Merlion, 魚尾獅, Singa-Laut), Սինգապուրի պաշտոնական թալիսմանը, որը պատկերվում է առյուծի գլխով և ձկան մարմնով առասպելական արարածի տեսքով։ Ունենալով խորհրդանշական բնույթ Սինագապուրի և առհասարական Սինգապուրի բնակիչների համար՝ այն լայնորեն օգտագործվում է թե՛ քաղաքը և թե՛ նրա ժողովրդին ներկայացնող խորհրդանիշ ինչպես մարզային թիմերում, այնպես էլ գովազդում, բրենդինգում, տուրիզմում և ազգային անձնավորման համար ։ Մերլիոնը առաջին անգամ օգտագործվել է Սինգապուրում որպես զբոսաշրջության խորհրդի պատկերանշան։
Սինգապուրի Մերլիոն
Նրա անունը կազմված է «mer»-ը, որը նշանակում է ծով, և "lion", որը նշանակում է «առյուծ»։ Ձկան մարմինը ներկայացնում է Սինգապուրի ծագումը որպես ձկնորսական գյուղ, երբ այն կոչվում էր Թեմասեկ, որը ջավայերեն նշանակում է «ծովային քաղաք»։ Առյուծի գլուխը ներկայացնում է Սինգապուրի բնօրինակը՝ Սինգապուրա, որը նշանակում է «առյուծ քաղաք» կամ «kota singa»: Սիմվոլը նախագծվել է հուշանվերների կոմիտեի անդամ Ալեք Ֆրազեր-Բրունների կողմից, Վան Կլեֆի Ակվարիումի վարիչի կողմից, Սինգապուրի զբոսաշրջության խորհրդի (STB- Սինգապուրի զբոսաշրջության խորհուրդ) պատկերանշանի համար, որն օգտագործվում է 1964 թ.-ի մարտի 26-ից 1997 թվականներին և հանդիսանում է նրա ապրանքային նշանը։ 1966 թ. Հուլիսի 20-ին։ Չնայած STB- ն 1997-ին փոխեց իրենց պատկերանշանը, STB-ը շարունակում է պաշտպանել Մերլիոն խորհրդանշանը : Հաստատումը պետք է ստացվի STB- ից, նախքան այն օգտագործելը։ Մերլիոնը հաճախակի է հայտնվում STB-ի կողմից հաստատված հուշանվերների վրա։ Դանիայի Փոքրիկ ջրահարս և Բելգիայի Մանեկեն Պիս քաղաքների հետ միասին, Սինգապուրի Մերլիոնը դասվում է Ճապոնիայում որպես «Աշխարհի երեք հիմնական հիասթափությունները»   ։ Այն նկարահանվեց «Տիեզերքից էլ հեռու» անիմե սերիալի 6-րդ դրվագում, երբ կերպարներից երկուսը տխուր կերպով ասում են, որ Մերլիոնն այնքան հիասթափեցնող չէր, որքան կարծում էին։
Իրական տեղանք
Վարչապետ Լի Կուան Յուն 1972 թվականի սեպտեմբերի 15-ին պաշտոնապես կատարեց Մերլիոնի արձանի տեղադրման արարողությունը : Մերլիոնի սկզբնական արձանը կանգնած էր Սինգապուր գետի ափին, Անդերսոն կամուրջի և նախկին Մերսիոն պուրակի ծայրին։ Այն հայեցակարգավորվել է Սինգապուրի համալսարանի փոխնախագահ (այժմ հայտնի է որպես Սինգապուրի ազգային համալսարան), այնուհետև Քվան Սայ Խեոնգ կողմից։ Պատրաստված է 1971-ի նոյեմբերից մինչև 1972-ի օգոստոս ամիսը Սինգապուրի հին քանդակագործ Լիմ Նանգ Սենգի կողմից, այն ունի 8,6 մետր բարձրություն և կշռում է 70 տոննա Ծրագրի արժեքը կազմում էր մոտ 165,000 դոլար ։